BBC Hausa - Wasanni - Ghana ta maye gurbin Asamoah Gyan
Ghana ta maye gurbin Asamoah Gyan
An sabunta: 12 ga Nuwamba, 2012 - An wallafa a 14:37 GMT
Ghana ta gayyaci 'yan wasa guda biyu don maye gurbin Asamoah Gyan da Jonathan Mensah a wasan sada zumuntar da kasar za ta yi da Cape Verde ranar Laraba.
Gyan, wanda ke buga wasa a Hadaddiyar Daular Larabawa, ya samu amincewar kasarsa ce don ya halarci bikin binne mahaifiyarsa,Cecilia Amoako, wanda za a kwashe mako daya ana yi.
Shi kuwa Mensah ba zai buga wasan ba ne saboda raunin da ya ji a cinyarsa lokacin da yake buga wasa a kulob dinsa na Faransa, watau Evian.
Yanzu dai dan wasan tsakiya, Afriyie Acquah, da na gaba, Lee Addy, za su maye gurbinsu.
'Yan wasan za su je kasar Portugal ranar Litinin inda babbar kungiyar kwallon kafar kasar, Black Stars, ke horas da abokan wasansu, bayan da suka karbi umarni daga kocin kulob din, Kwesi Appiah.
Gyan ya koma yi wa Ghana wasa11 Yuli, 2012, Wasanni
Kociyan Ghana ya je bikon Gyan8 Mayu, 2012
Gyan zai dawo taka leda a watan Yuni- GFA20 Fabrairu, 2012
Karin bayani daga Wasanni Klinsmann zai ci gaba da kocin Amurka
Blackburn ta baiwa DJ Campbel hutu
Za a sauya sunan Hull City